**LĪGUMS Nr. 2020-03/41**

par būvuzraudzības pakalpojumu veikšanu

Datums skatāms laika zīmogā

**Pašvaldības SIA “Ventspils reiss”**, tās valdes priekšsēdētāja Artura Lieģa personā, turpmāk – Pasūtītājs, kurš darbojas uz statūtu pamata, no vienas puses, un **SIA “pro CAD”**, tās valdes priekšsēdētāja Mārtiņa Roopa personā, kurš darbojas uz statūtu pamata, turpmāk – Izpildītājs, no otras puses, abas puses kopā sauktas – Puses, katra atsevišķi – Puse, pamatojoties uz iepirkuma procedūras ar identifikācijas Nr. VR2020/10-KF (turpmāk – Iepirkums) rezultātiem un Izpildītāja iesniegto piedāvājumu, noslēdz šādu līgumu (turpmāk – Līgums).

1. **Līgumā lietotie termini**
   1. Objekts – Pakalpojuma vai darba tiešā izpildes vieta.
   2. Apakšuzņēmējs – Izpildītāja nolīgta persona vai savukārt tās nolīgta persona, kura sniedz pakalpojumus Līguma izpildei.
   3. Būvuzraugs – Pasūtītāja nolīgta persona, kura Pasūtītāja vārdā veic Darba izpildes uzraudzību un ir tiesīga tiesību aktu vai Līguma noteikumu neievērošanas gadījumā apturēt Darba izpildi līdz trūkumu novēršanai. Būvuzraugs veic būvuzraudzību saskaņā ar Ministru kabineta 2014.gada 19.augusta noteikumiem Nr.500 „Vispārīgie būvnoteikumi”.
   4. Autoruzraugs – Pasūtītāja nolīgta persona, kura nodrošina būvprojekta autora tiesības īstenot būvprojekta autentisku realizāciju dabā, nepieļaujot būvniecības dalībnieku patvaļīgas atkāpes no akceptētā būvprojekta, kā arī saistošo normatīvo aktu un standartu pārkāpumus būvdarbu gaitā. Autoruzraudzība tiek veikta saskaņā ar Ministru kabineta 2014.gada 19.augusta noteikumiem Nr.500 „Vispārīgie būvnoteikumi”.
   5. Būvdarbu vadītājs – būvspeciālists, kuru iecēlis galvenais būvdarbu veicējs vai atsevišķu būvdarbu veicējs (Apakšuzņēmējs) un kura pienākums ir nodrošināt būvdarbu izpildi atbilstoši būvprojektam, kā arī ievērot citus būvniecību reglamentējošus normatīvos aktus un būvizstrādājumu izmantošanai noteiktās tehnoloģijas.
2. **Līguma priekšmets**
   1. Pasūtītājs uzdod un Izpildītājs apņemas sniegt pakalpojumu – **veikt** **būvuzraudzību** (profesionālu un neatkarīgu būvdarbu veikšanas procesa uzraudzību, lai pārliecinātos par kvalitatīvu un drošu būvdarbu veikšanu) **būvdarbiem:**

**1. objektā “Elektroautobusu uzlādes stacija Nr.1 pie sabiedriskā transporta pieturvietas pie Inženieru ielas 87, Ventspilī”** (turpmāk tekstā – Pakalpojums vai Darbs), saskaņā arģenerālprojektētājaSIA “Energoprojekts” izstrādāto būvprojektu “Elektroautobusu uzlādes stacija Nr.1 pie sabiedriskā transporta pieturvietas pie Inženieru ielas 87, Ventspilī”, kam 2020.gada 16.jūlija paskaidrojuma rakstā Nr. BIS-BV-2.7-2020-2042 atzīme par projektēšanas nosacījumu izpildi veikta 2020.gada 21.jūlijā;

**2. objektā “Elektroautobusu uzlādes stacija Nr.2 pie sabiedriskā transporta pieturvietas pie Celtnieku ielas 4, Ventspilī”** (turpmāk tekstā – Pakalpojums vai Darbs), saskaņā arģenerālprojektētājaSIA “Energoprojekts” izstrādāto būvprojektu “Elektroautobusu uzlādes stacija Nr.2 pie sabiedriskā transporta pieturvietas pie Celtnieku ielas 4, Ventspilī”, kam 2020.gada 14.jūlija paskaidrojuma rakstā Nr. BIS-BV-2.7-2020-2009 atzīme par projektēšanas nosacījumu izpildi veikta 2020.gada 21.jūlijā;

**3. objektā “Elektroautobusu nakts uzlādes stacija Nr.3 PSIA “Ventspils reiss” autotransporta bāzē Robežu ielā 7, Ventspilī”** (turpmāk tekstā – Pakalpojums vai Darbs), saskaņā arģenerālprojektētājaSIA “Energoprojekts” izstrādāto būvprojektu “Elektroautobusu nakts uzlādes stacija Nr.3 PSIA “Ventspils reiss” autotransporta bāzē Robežu ielā 7, Ventspilī”, kam 2020.gada 8.jūlija būvatļaujā Nr. BIS-BV-4.2-2020-372 atzīme par projektēšanas nosacījumu izpildi veikta 2020.gada 8.jūlijā; Būvniecības likumu un citiem normatīvajiem aktiem, Līgumu un to pielikumiem.

* 1. Pakalpojums tiek īstenots ar **Eiropas Savienības Kohēzijas fonda finansiālu atbalstu, projekta** “Attīstīt videi draudzīgu sabiedriskā transporta infrastruktūru Ventspilī (eBuss)”, Nr.4.5.1.2/17/I/004, darbības programmas “Izaugsme un nodarbinātība” 4.5.1. specifiskā atbalsta mērķa “Attīstīt videi draudzīgu sabiedriskā transporta infrastruktūru” 4.5.1.2. pasākuma “Attīstīt videi draudzīgu sabiedriskā transporta infrastruktūru (autobusi)” ietvaros.
  2. Detalizētāka informācija par Pakalpojumu, tā nosacījumiem tiek noformēta un pievienota šim Līgumam kā tā pielikumi, kas arī abpusēji tiek parakstīts.
  3. Pakalpojums jāveic visā būvdarbu laikā- no Līguma noslēgšanas brīža līdz brīdim, kad tiek parakstīti akti par būvju nodošanu ekspluatācijā (izņemot tehnoloģiskā pārtraukuma periodu).
  4. Būvdarbu plānotais izpildes laiks 1.un 2. objektam ne vairāk kā 2 mēneši no brīža, kad saņemta atzīme par būvdarbu uzsākšanas nosacījumu izpildi būvatļaujā. Būvdarbu izpildes laiks 3. objektam ne vairāk kā 3 mēneši, ja būvdarbu laikā ir nepieciešams būvdarbu tehnoloģiskais pārtraukums, tad galīgais izpildes termiņš 3. objektam ir 2021. gada 31. maijs. Laika periodā no 2020. gada 31. decembra līdz 2021. gada 31. janvārim ir plānots būvdarbu tehnoloģiskais pārtraukums, kura laikā ir paredzēta Elektroautobusu uzlādes iekārtu piegāde un uzstādīšana. Būvuzņēmējam ar Objektu pieņemšanu ekspluatācijā saistītā dokumentācija precīzi jāsagatavo un pilnā sastāvā jānodod 15 (piecpadsmit) kalendāro dienu laikā pēc Elektroautobusu uzlādes iekārtu uzstādīšanas un būvdarbu pilnīgas pabeigšanas.
  5. Gadījumā, ja paredzamais būvdarbu kopējais ilgums tiek pagarināts Būvdarbu līgumu noteiktajā kārtībā, attiecīgi var tikt pagarināts būvuzraudzības darbu izpildes termiņš, par to neparedzot papildus samaksu Izpildītājam.

1. **Līgumcena un norēķinu kārtība**
   1. **Līgumcena par Pakalpojumu ir 9 950,00 EUR** (deviņi tūkstoši deviņi simti piecdesmit euro, 0 centi) bez pievienotās vērtības nodokļa (turpmāk tekstā – **PVN**) (turpmāk tekstā – **Līgumcena**). **Līgumsumma ir 12 039,50 EUR** (divpadsmit tūkstoši trīsdesmit deviņi euro, 50 centi), tajā skaitā PVN 21%, 2 089,50 EUR (divi tūkstoši astoņdesmit deviņi euro, 50 centi), turpmāk – Līgumsumma. Pievienotās vērtības nodokļa samaksu Pasūtītājs veic Latvijas Republikā spēkā esošajos ārējos normatīvajos aktos noteiktajā kārtībā un apmērā.
   2. Izpildītājs rēķinus var sagatavot elektroniski, ievērojot normatīvajos aktos noteiktās prasības. Elektroniski sagatavots rēķins uzskatāms par saistošu Pasūtītājam, ja tas satur atsauci uz līgumu un norādi, ka tas sagatavots elektroniski un derīgs bez paraksta. Izpildītājs elektroniski sagatavoto rēķinu nosūta Pasūtītājam uz e-pasta adresi [vreiss@ventspils.lv](mailto:vreiss@ventspils.lv).
   3. Maksājumi tiek veikti proporcionāli izpildīto Būvdarbu apjomiem no kopējiem Būvdarbu apjomiem ar pārskaitījumu 10 (desmit) darba dienu laikā pēc Ikmēneša darbu pieņemšanas – nodošanas akta un attiecīgā rēķina par iepriekšējā kalendārajā mēnesī izpildītajiem Darbiem saskaņošanas un apstiprināšanas. Pasūtītājs no izmaksājamās summas ik mēnesi uz laiku ietur drošības naudu 10% (desmit procenti). Ieturētā drošības nauda Izpildītājam tiek izmaksāta 10 (desmit) dienu laikā pēc Objektu pieņemšanas ekspluatācijā.
   4. Pēdējo maksājumu Pasūtītājs saskaņā ar Līguma noteikumiem maksā Izpildītājam 10 (desmit) darba dienu laikā no dienas, kad Izpildītājs ir izpildījis visus ar Līgumu nolīgtos Pakalpojumus saskaņā ar Līguma noteikumiem, kad tiek parakstīti akti par būvju nodošanu ekspluatācijā un Puses ir parakstījušas galīgo Darbu pieņemšanas – nodošanas aktu un Izpildītājs ir izrakstījis galīgo rēķinu.
   5. Par samaksas brīdi tiek uzskatīts datums, kurā Pasūtītājs ir devis rīkojumu savai bankai pārskaitīt uz Izpildītāja norēķina kontu maksājuma summu.
   6. Pasūtītājam, par to rakstveidā informējot Izpildītāju, ir tiesības no Izpildītājam maksājamām summām ieturēt izmaksas, kuras Izpildītājam ir pienākums maksāt, kā zaudējumus vai līgumsodus saskaņā ar Līguma noteikumiem.
   7. Pasūtītājs ir tiesīgs neapmaksāt izpildīto Pakalpojumu, ja konstatē, ka tas nav pildīts Saskaņā ar Līguma nosacījumiem.
   8. Izpildītājam nav tiesību pieprasīt Pasūtītājam samaksu, kas pārsniedz Līguma 3.1. punktā noteikto kopējo Līgumsummu.
   9. Avansa maksājumi nav paredzēti.
   10. Sarakstes dokumentos, Darba izpildes aktos, rēķinos un pieņemšanas-nodošanas aktos jānorāda pilns projekta nosaukums “Attīstīt videi draudzīgu sabiedriskā transporta infrastruktūru Ventspilī (eBuss)”, Nr.4.5.1.2/17/I/004.
2. **Pasūtītāja pienākumi un tiesības**
   1. Pasūtītājs apņemas:
      1. norēķināties ar Izpildītāju par Pakalpojumu Līgumā noteiktajā apmērā un kārtībā;
      2. nodrošināt Izpildītāju ar Pasūtītāja rīcībā esošo Līguma izpildei nepieciešamo informāciju un dokumentiem 10 (desmit) darba dienu laikā;
      3. pilnvarot Izpildītāju Pasūtītāja vārdā veikt šādas darbības - sagatavot, parakstīt, iesniegt un saņemt, t.sk. valsts un pašvaldības iestādēs visus ar Līguma izpildi saistītus normatīvajos aktos noteiktos dokumentus.
   2. Pasūtītājs apņemas savlaicīgi veikt Līguma nosacījumiem un normatīvajos aktos notiektajām prasībām atbilstoša Pakalpojuma pieņemšanu.
   3. Pasūtītājs ir tiesīgs izvirzīt pretenziju Izpildītājam vai atteikties no Pakalpojuma pieņemšanas, ja Pakalpojums neatbilst Līguma noteikumiem un normatīvajos aktos noteiktajai kārtībai.
   4. Pasūtītājs ir tiesīgs, rakstveidā paziņojot Izpildītājam, Līgumu vienpusēji izbeigt, ja Izpildītājs neizpilda kādu no Līguma saistībām un pat pēc brīdinājuma saņemšanas turpina to nepildīt vai pieļauj pārkāpuma atkārtošanos, kā arī gadījumā, ja tiesā tiek ierosināta Izpildītāja maksātnespējas vai tiesiskās aizsardzības (ārpustiesas tiesiskās aizsardzības) procesa lieta.
   5. Pasūtītājam ir tiesības nodot ar šo Līgumu saistīto informāciju tā izpildes kontrolē iesaistītajām institūcijām saskaņā ar normatīvajiem aktiem un/vai citiem noslēgtajiem Līgumiem, kā arī tiesības no šī Līguma izrietošo maksājumu piedziņu nodot trešajām personām.
   6. Pasūtītājam ir tiesības pieprasīt Izpildītāja Atbildīgā būvuzrauga un/vai Būvuzrauga nomaiņu, ja Izpildītājs Pakalpojuma izpildi neveic atbilstoši Līguma nosacījumiem. Izpildītājam ir pienākums 5 (piecu) darba dienu laikā nozīmēt citu darbinieku, iesniedzot tādus pašus atbilstības apliecinošus dokumentus, kādi tika norādīti Iepirkuma dokumentos, un iesniegt Pasūtītājam un būvvaldei attiecīgos speciālista nomaiņas dokumentus.
3. **Izpildītāja pienākumi un tiesības**
   1. Izpildītājam jānodrošina atbildīgā būvuzrauga būvspeciālista profesionālās civiltiesiskās atbildības apdrošināšana, sākot no Darbu uzsākšanas dienas līdz būvdarbu garantijas laika beigām atbilstoši Ministru kabineta 2014.gada 19.augusta noteikumiem Nr.502 “Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu”. Civiltiesiskās apdrošināšanas polises un maksājumu apliecinošus dokumentus par apdrošināšanas prēmijas samaksu Izpildītājs iesniedz Pasūtītājam 10 (desmit) darba dienu laikā pēc Līguma parakstīšanas.
   2. Veikt Līgumā noteikto Pakalpojumu no Pasūtītāja rakstiska paziņojuma par Pakalpojuma uzsākšanu saņemšanas dienas līdz objekta nodošanai ekspluatācijā, ievērojot starp Pasūtītāju un būvdarbu veicēju (turpmāk – Būvuzņēmējs) noslēgto būvdarbu līgumu nosacījumus, atbilstoši būvuzņēmēja izstrādātajiem darbu izpildes kalendārajiem grafikiem. Pasūtītājs rakstisku paziņojumu par Pakalpojuma uzsākšanu Izpildītajām nosūtīs pēc būvdarbu līgumu noslēgšanas ar būvuzņēmēju, tā pielikumā pievienojot būvdarbu līgumu kopijas;
   3. Izpildītājam ir pienākums rūpīgi iepazīties ar būvuzņēmēja būvdarbu līgumiem;
   4. Izpildītājs Pakalpojuma veikšanai norīko Līguma saistību izpildē atbilstoši iesniegtajam piedāvājumam norādītos speciālistus, tai skaitā atbildīgo būvuzraugu Andri Kalniņu (sertifikāta Nr. 5-00761);
   5. Izstrādāt būvuzraudzības plānu atbilstoši būvuzņēmēja būvdarbu izpildes kalendārajiem grafikiem 5 (piecu) dienu laikā no Līguma 5.3. punktā noteiktā Pasūtītāja rakstiskā paziņojuma par Pakalpojuma uzsākšanu saņemšanas dienas;
   6. Veikt Pakalpojumu un tā sastāvā ietilpstošos darbus atbilstoši būvprojektiem (ar būvvaldes atzīmi būvatļaujā par būvdarbu uzsākšanas nosacījumu izpildi), saskaņā ar Līguma noteikumiem un Tehnisko specifikāciju, saskaņā ar Būvniecības likumu, Ministru kabineta 2014.gada 19.augusta noteikumiem Nr.500 “Vispārīgie būvnoteikumi” un citiem būvniecību regulējošiem normatīvajiem aktiem. Visus būvniecības procesa dokumentus iesniegt elektroniski būvniecības informācijas sistēmā (turpmāk – BIS);
   7. Ievērot vispārpieņemto praksi būvuzraudzības pakalpojuma sniegšanā, kā arī ievērot Pasūtītāja norādījumus, ciktāl tas nav pretrunā ar normatīvajiem aktiem vai Līgumu;
   8. Aizstāvēt Pasūtītāja tiesības un intereses, kā arī sniegt Pasūtītājam nepieciešamās konsultācijas Pakalpojuma izpildes gaitā. Visus strīdus ar Būvdarbu veicēju par Būvdarbu izpildes atbilstību Būvdarbu līgumu noteikumiem un izpildītajiem Būvdarbiem Izpildītājs risina patstāvīgi, bez Pasūtītāja iesaistes. Par šajā Līguma punktā minēto strīdu Izpildītājs informē Pasūtītāju. Izpildītājs bez iepriekšējas rakstiskas Pasūtītāja piekrišanas nedrīkst pieņemt lēmumus, kuri ir saistīti ar Būvdarbu līgumu noteikto būvdarbu apjomu vai termiņu palielināšanu vai grozīšanu, vai arī būvniecības izmaksu palielināšanu;
   9. Iepazīties un sniegt Pasūtītājam nepieciešamās konsultācijas vai palīdzību Darbu veikšanas projekta, izpildshēmu un citas tehniskās dokumentācijas apstiprināšanas vai saskaņošanas laikā, kā arī iespējamo būvprojektu izmaiņu gadījumā;
   10. Uzraudzīt, lai būvuzņēmējs ievēro sanāksmēs un būvdarbu līgumos noteiktās saistības un būvdarbu izpildes termiņus saskaņā ar būvuzņēmēja būvdarbu izpildes kalendārajiem grafikiem. Termiņu nokavējuma gadījumā nekavējoties rakstiski informēt Pasūtītāju;
   11. Nodrošināt Atbildīgā būvuzrauga ierašanos objektos ne vēlāk kā 3 (trīs) stundu laikā pēc Pasūtītāja rakstiska vai mutiska pieprasījuma. Izpildītājam ir pienākums veikt Objektu pārbaudi ne retāk kā trīs reizes nedēļā saskaņā ar būvuzraudzības plānu (līguma 5.5. punkts);
   12. Nodrošināt Atbildīgā būvuzrauga ierašanos objektos pēc autoruzrauga, būvdarbu veicēja, būvinspektora vai citas būvvaldes amatpersonas pirmā uzaicinājuma;
   13. Pārbaudīt, vai pirms būvdarbu uzsākšanas ir izpildīti būvdarbu sagatavošanas nosacījumi;
   14. Pārbaudīt būvdarbu secības un kvalitātes atbilstību būvprojektiem, darbu veikšanas projektiem, kā arī būvniecību, darba aizsardzību, vides aizsardzību un ugunsdrošību reglamentējošiem normatīvajiem aktiem;
   15. Pārbaudīt būvdarbos izmantojamo būvizstrādājumu atbilstību apliecinošos dokumentus, kā arī būvizstrādājumu atbilstību būvprojektiem;
   16. Pārbaudīt veikto būvdarbu apjomus;
   17. Pārbaudīt būvobjektu atbilstību būvprojekta risinājumiem;
   18. Būvdarbu gaitā pārbaudīt, lai būvdarbu veikšanā pielietotā tehnoloģija nodrošina Būvdarbu līgumos Pasūtītāja noteiktās kvalitātes prasības;
   19. Izdarīt ierakstus būvdarbu žurnālos, tai skaitā par būvobjektu pārbaudēs konstatētiem trūkumiem un būvdarbu vadītāju prombūtni; Kontrolēt būvdarbu žurnālos un autoruzraudzības žurnālos ierakstīto norādījumu izpildi;
   20. Vizuāli fiksēt (piemēram, fotogrāfijā) būvuzraudzības plānā noteikto būvdarbu posmu pabeigšanu;
   21. Piedalīties būvkonstrukciju, segto darbu un citu izpildīto būvdarbu pieņemšanā; tai skaitā kontrolēt darbu izpildes kvalitāti;
   22. Pieņemt tikai tos darbus, kas izpildīti atbilstoši būvprojektiem un normatīvajos aktos noteiktajām prasībām;
   23. Patstāvīgi uzraudzīt, lai Būvdarbu līgumu izpildītājs ievēro Būvdarbu līgumos noteiktos būvdarbu izpildes termiņus, veicot būvdarbu kalendārā plāna salīdzinājumu ar faktiski paveiktajiem darbiem. Termiņu kavējuma gadījumā nekavējoties rakstiski informēt Pasūtītāju;
   24. Informēt Pasūtītāju un atbildīgās institūcijas par būvniecību reglamentējošo normatīvo aktu pārkāpumiem būvdarbu sagatavošanas un būvdarbu laikā, kā arī par atkāpēm no būvprojektiem. Gadījumā, ja tiek konstatēts, ka būvdarbi tiek veikti nekvalitatīvi, ja tiek konstatētas patvaļīgas atkāpes no noslēgtajiem Būvdarbu līgumiem, kā arī, ja netiek ievērotas spēkā esošo normatīvo aktu prasības vai darba aizsardzības normatīvo aktu prasības, šādā gadījumā Izpildītājs, iepriekš saskaņojot ar Pasūtītāju, nekavējoties iesniedz Būvdarbu līgumu izpildītājam rakstisku pieprasījumu pārtraukt būvdarbus līdz konstatēto trūkumu novēršanai;
   25. Pieprasīt no Pasūtītāja un būvdarbu veicēja jebkurus būvprojektu dokumentus, lai iegūtu precīzu pārskatu par būvdarbu gaitu un būvdarbu izpildi atbilstoši būvprojektiem un, ja nepieciešams, par būvdarbu izpildītāju kvalifikāciju.
   26. Pieprasīt uzbūvēto konstrukciju un segto darbu atsegšanu, ja turpmākā darbu izpildes procesā rodas pamatotas šaubas par kāda darba izpildes kvalitāti un atbilstību būvprojektiem;
   27. Ierosināt atbildīgā būvdarbu vadītāja, kā arī atsevišķo darbu būvdarbu vadītāju būvprakses sertifikāta apturēšanu vai anulēšanu, ja būvdarbos atkārtoti tiek pieļautas profesionālas kļūdas vai normatīvo aktu pārkāpumi;
   28. 10 (desmit) kalendāro dienu laikā pēc kalendārā mēneša beigām Izpildītājam jāiesniedz Pasūtītājam **Ikmēneša atskaite**, kura ietver sekojošu informāciju: par būvdarbu veicēja iepriekšējā atskaites periodā veiktajiem būvdarbiem un pavisam kopā veiktajiem darbiem un to ietekmi uz būvdarbu izpildes grafiku; par veiktām izmaiņām projekta risinājumos; par strīdīgiem jautājumiem un pretenzijām; par objektos veiktām pārbaudēm (darba inspekcijas, būvvaldes, ražotāju pārstāvju, utml.); par attiecīgā mēneša būvdarbu izpilddokumentāciju; par darba drošību objektos un negadījumu uzskaiti; par nākamā mēneša būvdarbu plānu pēc esošās situācijas; par darba kvalitātes kontroli; pabeigto darbu fotofiksācijas; konstatēto defektu fotofiksācijas un aprakstu, kā arī aprakstu un fotofiksāciju par iepriekšējo defektu novēršanu; par priekšlikumiem, ierosinājumiem u.c. informāciju, ja tāda nepieciešama; **Ikmēneša darbu pieņemšanas-nodošanas aktu un rēķinu par iepriekšējā kalendārajā mēnesī izpildītajiem Darbiem.**
   29. Izpildītājs nedrīkst nodot tam ar šo Līgumu uzlikto pienākumu izpildi trešajām personām;
   30. Izpildītājam ir tiesības saņemt samaksu par kvalitatīvu un spēkā esošiem normatīvajiem aktiem atbilstošu Pakalpojuma izpildi Līgumā noteiktajā kārtībā un apmērā;
   31. Izpildītājs apņemas nekavējoties, bet ne vēlāk kā 3 (triju) darba dienu laikā rakstveidā informēt Pasūtītāju, ja Līguma izpildes laikā:
       1. tiesā tiek ierosināta Izpildītāja maksātnespējas vai tiesiskās aizsardzības (ārpustiesas tiesiskās aizsardzības) procesa lieta;
       2. Izpildītāja saimnieciskā darbība tiek apturēta;
       3. Izpildītājs tiek reģistrēts ar PVN apliekamo personu reģistrā vai izslēgts no tā;
   32. Izpildītājs pats atbild par zaudējumiem vai citām sekām, ko tas ar savu darbību vai bezdarbību radījis trešajām personām, veicot Darbus Objektos, un apņemas šīs sekas nekavējoties novērst vai atrisināt.
   33. Nekavējoties pēc Pasūtītāja pieprasījuma saņemšanas iesniegt ar Līguma izpildi saistīto informāciju (pārskatu).
   34. Piedalīties būvju pieņemšanā ekspluatācijā;
   35. Informēt attiecīgo būvvaldi vai biroju, ja būvobjektu ekspluatācija ir uzsākta patvaļīgi;
   36. Nodrošināt dalītu laika uzskaiti par savu darbu katrā būvobjektā, pēc būvinspektoru pieprasījuma sniegt uzskaiti pamatojošo dokumentāciju.
   37. Līguma izpildes termiņa beigās ar aktu nodot Pasūtītājam visu ar Pakalpojuma izpildi saistīto izpilddokumentāciju;
   38. 15 (piecpadsmit) kalendāro dienu laikā pēc Būvdarbu nodošanas iesniegt **Pabeigšanas atskaiti**, kura ietver sekojošu informāciju: Par iepriekšējā atskaites periodā un kopā veiktajiem būvdarbiem; Faktisko būvdarbu izpildes grafiku; Būvdarbu veicēja novērtējumu; Aktu par paveikto būvuzraudzību un rēķinu; Ieteikumus.
4. **Speciālisti un apakšuzņēmēji**
   1. Izpildītājs Līguma saistību izpildē atbilstoši iesniegtajam piedāvājumam Iepirkumā piesaista sekojošus apakšuzņēmējus:
      1. - .
   2. Izpildītājs Līguma saistību izpildē norīko veikt būvuzraudzību Objektos:
      1. Atbildīgo būvuzraugu, elektroietaišu izbūves darbu būvuzraugu: Andri Kalniņu, sertifikāta Nr. 5-00761, telefona nr. 29472464, e-pasts: kalnins.andris13@gmail.com (turpmāk tekstā – Atbildīgais būvuzraugs);
      2. Ceļu būvdarbu būvuzraugu: Gunti Bendratu, sertifikāta Nr. 5-00165, telefona nr. 29463578, e-pasts: guntins@inbox.lv;
      3. Ūdens apgādes un kanalizācijas sistēmas izbūves būvuzraugus: Gunti Bendratu, sertifikāta Nr. 5-00165, telefona nr. 29463578, e-pasts: guntins@inbox.lv; Edgaru Simsonu, sertifikāta Nr. 5-01511, telefona nr. 28689658, e-pasts: edgars.simsons@procad.lv.
   3. Izpildītāja Līguma 6.2. punktā minēto personu, kā arī Līguma 6.1. punktā minēto apakšuzņēmēju, uz kuru iespējām Izpildītājs bija balstījies, lai apliecinātu savas kvalifikācijas atbilstību Iepirkuma nolikumā noteiktajām prasībām, drīkst nomainīt tikai ar Pasūtītāja rakstveida piekrišanu, ievērojot Līguma 6.5. un 6.6.punktā paredzētos nosacījumus.
   4. Izpildītājs Līguma 6.1.punktā minētos apakšuzņēmējus, kuru veicamo Pakalpojumu apjoms ir 10% (*desmit procenti*) no Līguma summas un lielāks, drīkst nomainīt vai piesaistīt jaunus apakšuzņēmējus tikai ar Pasūtītāja rakstveida piekrišanu, ievērojot Līguma 6.5. un 6.6.punktā paredzētos nosacījumus.
   5. Izpildītājs Līguma 6.3. un 6.4.punktā minēto personu nomaiņai Pasūtītājam iesniedz šādus dokumentus:
      1. Informāciju par apakšuzņēmēju, kuru paredzēts iesaistīt Līguma izpildē, norādot to nosaukumu, reģistrācijas numuru un veicamo darbu īpatsvaru kopējā Līguma summā;
      2. Kvalifikāciju apliecinošos dokumentus atbilstoši Iepirkuma nolikumā noteiktajam Līguma 6.3.punktā minētajā gadījumā.
   6. Pasūtītājs 5 (*piecu*) darbdienu laikā izskata Izpildītāja iesniegto pieprasījumu piesaistīt jaunus apakšuzņēmējus vai mainīt personālu vai apakšuzņēmējus un sniedz atbildi Izpildītājam.
   7. Pasūtītājs noraida Izpildītāja saskaņā ar Līguma 6.3. vai 6.4.punkta iesniegto priekšlikumu šādos gadījumos:
      1. Nav iesniegti visi kvalifikāciju apliecinošie dokumenti Līguma 6.3.punktā minētajā gadījumā;
      2. Kvalifikācija ir zemāka kā Iepirkuma nolikumā pieprasītā vai tā neatbilst Iepirkuma nolikumā izvirzītājām prasībām Līguma 6.3. punktā minētajā gadījumā;
   8. Izpildītājs ir tiesīgs bez saskaņošanas ar Pasūtītāju veikt personāla un apakšuzņēmēju nomaiņu, kā arī papildu personāla un apakšuzņēmēju iesaistīšanu Līguma izpildē, izņemot Līguma 6.3. un 6.4.punktā minētos gadījumus.
   9. Trešo personu, tai skaitā apakšuzņēmēju pieaicināšana Pakalpojuma izpildē pēc Izpildītāja iniciatīvas, neatbrīvo Izpildītāju no atbildības par Līguma izpildi kopumā vai kādu no daļām, kā arī neuzliek Pasūtītājam papildus pienākumus un saistības.
   10. Izpildītājs ir atbildīgs par to, lai saskaņā ar šo Līgumu darbu izpildē iesaistīts apakšuzņēmējs nepiesaistītu Pakalpojuma izpildē trešās personas, tai skaitā apakšuzņēmējus.
5. **Pakalpojuma nodošana - pieņemšana**
   1. Izpildīto Pakalpojumu nodošana-pieņemšana notiek, Izpildītājam un Pasūtītājam parakstot Pakalpojuma nodošanas-pieņemšanas aktu.
   2. Izpildītājs Līguma parakstīšanās brīdī Pasūtītājam iesniedz:
      1. Rīkojumu par sertificēto speciālistu nozīmēšanu darbu veikšanai būvobjektos;
      2. Visu sertificēto būvuzraugu būvprakses sertifikātu kopijas. Gadījumā, ja Pasūtītājs izvirza argumentētus iebildumus vai pretenzijas, Pakalpojuma pieņemšanas-nodošanas akts tiek saskaņots pēc visu konstatēto trūkumu novēršanas.
   3. Izpildīto darbu Pakalpojuma sniegšanas ietvaros Izpildītājam jānodod un Pasūtītājam jāpieņem, parakstot 2 (divos) eksemplāros Aktu, kas apliecina, ka darbs ir veikts pienācīgā kvalitātē un noteiktajos termiņos, un Pasūtītājam nav pretenziju par darba izpildi, vai Pasūtītājam jāiesniedz Izpildītājam rakstisku paziņojumu, kurā norādāmi iebildumi par konstatētajām nepilnības un neatbilstībām Līguma, spēkā esošo normatīvo aktu vai būvnormatīvu prasībām. Šādā gadījumā Puses vienojas par pasākumiem atklāto trūkumu novēršanai un to veikšanas termiņu.
   4. Izpildītā Pakalpojuma vai to daļas pieņemšanas laikā Pasūtītājs ir tiesīgs pēc saviem ieskatiem veikt izpildīto saistību pārbaudi, lai pārliecinātos par atbilstību Līgumam, ja nepieciešams, pieaicinot ekspertus vai citus speciālistus. Pasūtītājs ir tiesīgs nepieņemt veikto Pakalpojumu, ja konstatē, ka tas ir izpildīts nekvalitatīvi vai nepilnīgi un uzskatāms par neatbilstošu Līguma noteikumiem. Šādā gadījumā Pasūtītājs paziņo Izpildītājam par atteikumu pieņemt Pakalpojumu, līdz brīdim, kad tiek novērsti pārkāpumi.
6. **Atbildība**
   1. Puses ir savstarpēji atbildīgas par Līguma saistību nepildīšanu vai nepienācīgu izpildi, kā arī atlīdzina otrai Pusei šajā sakarā radušos zaudējumus saskaņā ar normatīvajiem aktiem.
   2. Puses nav atbildīgas par daļēju vai pilnīgu Līguma saistību nepildīšanu, ja tam par iemeslu ir nepārvaramas vara vai ārkārtēja rakstura apstākļi – plūdi, ugunsgrēks, avārijas, streiki, valsts varas un pārvaldes institūciju lēmumi vai darbība, kas radušies pēc Līguma noslēgšanas, un kuru iestāšanos Puses nevarēja ne paredzēt, ne novērst. Tādā gadījumā Līguma darbība tiek apturēta uz laiku, kamēr eksistē augstākminētie apstākļi.
   3. Ja Izpildītājs kādu no šī Līguma izrietošajām saistībām izpilda nepienācīgi vai neizpilda noteiktajā termiņā,  Pasūtītājam ir tiesības ieturēt Līgumsodu 0,5% (nulle komats piecu procentu) apmērā no Līgumcenas par katru nokavēto dienu, ja konkrētā saistība ir izsakāma summā, bet kopsummā ne vairāk kā 10% (desmit procenti) no Līgumcenas. Turpmākie norēķini notiek pēc līgumsoda samaksas.
   4. Jebkura maksājuma, kas izriet no Līguma, samaksas kavējuma gadījumā, samaksu nesaņēmusī Puse ir tiesīga piemērot otrai Pusei līgumsodu 0,5% (nulle komats piecu procentu) apmērā no kavētā maksājuma summas par katru kavējuma darba dienu, bet ne vairāk kā 10% (desmit procentus) no kavētā maksājuma summas.
   5. Līgumsoda samaksa neatbrīvo Puses no turpmākas saistību izpildes. Pasūtītājs ir tiesīgs ieturēt līgumsodu, veicot savstarpējos norēķinus ar Izpildītāju.
   6. Ja Izpildītājs nespēj veikt Pakalpojumu Līgumā noteiktajā kārtībā vai termiņā, Pasūtītājam ir iebildumi par Pakalpojuma izpildes kvalitāti vai to atbilstību Līguma noteikumiem vai Izpildītājs atsakās vai vilcina nepilnību novēršanu vairāk kā par 5 (piecām) darba dienām, tad Pasūtītājs ir tiesīgs pieprasīt papildu darbaspēka piesaistīšanu vai arī attiecīgo Pakalpojumu nodot izpildei trešajai personai. Šādā gadījumā Izpildītājs sedz Pasūtītājam visus radušos izdevumus un zaudējumus. Tas neatbrīvo Izpildītāju no pārējo Līguma saistību izpildes.
   7. Puses uzņemas pienākumu sniegt rakstveida atbildi 5 (piecu) darba dienu laikā uz jebkuru pieprasījumu, kas saistīts ar Līguma izpildi.
7. **Līguma grozīšana un izbeigšana**
   1. Izpildītājam ir tiesības vienpusējā kārtībā atkāpties no Līguma pirms termiņa, par to 10 (desmit) darba dienas iepriekš rakstiski paziņojot Pasūtītājam, ja:
      1. Pasūtītājs uzsāk likvidāciju;
      2. ar spēkā stājušos tiesas nolēmumu tiek pasludināts Pasūtītāja maksātnespējas process;
      3. Pasūtītājs pretēji Līguma noteikumiem kavē Līgumā paredzētos maksājumu veikšanas termiņus ilgāk kā 10 (desmit) darba dienas.
   2. Līguma 9.1.2. un 9.1.3. punktā minētajos gadījumos Pasūtītāja pienākums ir apmaksāt Izpildītāja faktiski atbilstoši Līgumam padarītos Darbus uz Līguma izbeigšanas brīdi.
   3. Ja Līguma izbeigšanas brīdī Izpildītāja faktiski atbilstoši Līguma noteikumiem izpildīto un apmaksāto Darbu apjoms ir mazāks nekā samaksātā summa un/vai tās daļa, Izpildītājs atgriež starpību Pasūtītājam 5 (piecu) darba dienu laikā no Līguma izbeigšanas.
   4. Ja kāds no Līguma noteikumiem zaudē spēku, tas neietekmē pārējo Līguma nosacījumu spēkā esamību, ciktāl to neatceļ spēku zaudējušie Līguma punkti vai daļas.
   5. Pasūtītājam ir tiesības izdarīt grozījumus šajā Līgumā un tā pielikumos, ja Līguma izpildes laikā stājas spēkā jauni Latvijas Republikas būvniecības nozares reglamentējošie normatīvie akti, kas paredz citus darba izpildes nosacījumus nekā šis Līgums vai tā pielikumi.
   6. Līgumu var grozīt, apturēt uz nenoteiktu laiku vai izbeigt Pusēm par to savstarpēji vienojoties. Gadījumā, ja Puses vienojas par Līguma izbeigšanu pirms tā izpildes, tiek sastādīts abpusējs akts, ar kuru tiek fiksētas uz šī Līguma pārtraukšanas brīdi Izpildītāja faktiski izdarītais darbs vai tā daļa, kas Līgumā noteiktā kārtībā pieņemts, pamatojoties uz ko Pasūtītājs veic norēķinu ar Izpildītāju, ievērojot Līguma nosacījumus.
   7. Pasūtītājam ir tiesības vienpusējā kārtā atkāpties no Līguma pirms termiņa, par to 10 (desmit) darba dienas iepriekš rakstiski paziņojot Izpildītājam, ja:
      1. Izpildītājs uzsāk likvidāciju;
      2. Izpildītājs tiek izslēgts no Būvkomersantu reģistra;
      3. ar spēkā stājušos tiesas nolēmumu tiek pasludināts Izpildītāja maksātnespējas process;
      4. Izpildītājs nav izpildījis Līgumā noteiktos pienākumus tajā noteiktajā termiņā un kārtībā;
      5. tādu iemeslu dēļ, kas nav saistīti ar Pasūtītāja saistību neizpildi, Izpildītājs nepilda vai kavē kādu no Līgumā noteiktajiem Izpildītāja saistību izpildes termiņiem vairāk kā 5 (piecas) darba dienas;
      6. Izpildītājs pieļāvis normatīvo aktu pārkāpumus vai veicinājis to iestāšanos;
      7. Izpildītājs nepilda jebkuru no Līgumā noteiktajām saistībām un pēc Pasūtītāja rakstveida pretenzijas saņemšanas 5 (piecu) darba dienu laikā nav pilnībā izpildījis pretenzijā izteiktās prasības;
      8. Izpildītājs Līguma noslēgšanas vai Līguma izpildes laikā sniedzis nepatiesas ziņas vai apliecinājumus;
      9. Izpildītājs Pasūtītājam ir nodarījis materiālus zaudējumus;
      10. Ja līgumu nav iespējams izpildīt tādēļ, ka līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
   8. Pasūtītājs ir tiesīgs, rakstveidā paziņojot Izpildītājam, Līgumu vienpusēji izbeigt, ja Izpildītājs neizpilda kādu no Līguma saistībām un pat pēc brīdinājuma saņemšanas turpina to nepildīt vai pieļauj pārkāpuma atkārtošanos, kā arī gadījumā, ja tiesā tiek ierosināta Izpildītāja maksātnespējas vai tiesiskās aizsardzības (ārpustiesas tiesiskās aizsardzības) procesa lieta.
   9. Izpildītājam ir tiesības vienpusēji izbeigt šo Līgumu pirms tā izpildes, rakstiski brīdinot par to Pasūtītāju vismaz 10 (desmit) darba dienas iepriekš, gadījumā, ja Pasūtītājs nepilda no Līguma izrietošās saistības un nav pārtraucis vai turpina savu darbību vai bezdarbību ilgāk par 15 (piecpadsmit) dienām pēc Izpildītāja iesniegtā Pasūtītājam rakstveida paziņojuma par pienākumu pienācīgu un/vai savlaicīgu nepildīšanu. Šādā gadījumā Izpildītājs ir atbildīgs par darba izpildi un būvuzraudzības veikšanu būvobjektā līdz Līguma izbeigšanas dienai. Līguma izbeigšana neatbrīvo Pasūtītāju no apmaksas par faktiski veikto būvuzraudzību Līgumā paredzētajā kārtībā.
   10. Pasūtītājam ir tiesības bez paskaidrojumu sniegšanas un iemeslu norādīšanas Izpildītājam vienpusējā kārtā atkāpties no Līguma 30 (trīsdesmit) darba dienas iepriekš par to rakstiski brīdinot Izpildītāju.
   11. Līguma izbeigšana neierobežo Pušu tiesības uz līgumsodu un vai zaudējumu atlīdzību.
   12. Ja Pakalpojuma izpilde tiek pārtraukta no Izpildītāja neatkarīgu iemeslu dēļ, tad Puses sastāda aktu par faktiski izpildītajiem darbiem, fiksējot tajā Izpildītāja izpildīto darbu apjomu proporcionāli uz Līguma pārtraukšanas brīdi izpildītajam būvdarbu apjomam.
   13. Ja Būvdarbu līguma izpildes laikā Pasūtītājs samazina būvdarbu apjomus atbilstoši Būvdarbu līgumā noteiktajā kārtībā, tad arī būvuzraudzības pakalpojums tiek samazināts proporcionāli procentuālajam būvdarbu apjomu samazinājumam no kopējiem Būvdarbu apjomiem. Veicot izmaiņas līgumcena tiek mainīta atbilstoši veiktajām izmaiņām, bet ne vairāk kā 5% apmērā no Līgumcenas.
8. **Nepārvaramas varas apstākļi**
   1. Puses apstiprina, ka visi tie apstākļi, kas ir ārpus Pušu kontroles, t.i., karš, sacelšanās, ugunsgrēks, eksplozijas vai valsts un pašvaldību varas iestāžu iejaukšanās, un citi apstākļi, kas saskaņā ar Latvijas Republikas Civillikumu atbilst nepārvaramas varas apstākļiem, atbrīvos Puses no Līgumā noteikto saistību pildīšanas, ja izpilde ir iespējama tikai ar pārmērīgi lielām izmaksām, un arī no jebkādām saistībām maksāt kompensāciju vai zaudējumu atlīdzību.
   2. Pusēm nekavējoties rakstveidā jānosūta paziņojums (kopā ar jebkuru paziņojumu vai informāciju, ko Puse ir saņēmusi par nepārvaramas varas apstākļiem) otrai Pusei, informējot par nepārvaramās varas apstākļu iestāšanos un tās sekām, kā arī jāpieliek visas pūles, lai mazinātu nepārvaramās varas kaitīgās sekas.
   3. Pusei, kurai kļuvis zināms par nepārvaramās varas apstākļiem, kas var ietekmēt Līgumā šai Pusei paredzēto pienākumu izpildi, nekavējoties rakstveidā jāinformē otra Puse par šo apstākļu iestāšanos un izbeigšanos. Gadījumā, ja nepārvaramas varas apstākļi turpinās ilgāk par 30 (trīsdesmit) dienām, tad Puses saskaņo tālāko rīcību Līguma izpildē.
9. **Citi noteikumi**
   1. Līgums stājas spēkā ar dienu, kad Puses ir to parakstījušas. Līgums ir spēkā līdz pilnīgai tajā noteikto saistību izpildei vai brīdim, kad tas tiek izbeigts Līgumā noteiktajā kārtībā.
   2. Kontaktpersona no Pasūtītāja puses: projekta koordinatore Sandra Rožkalne, tālrunis: 26831772, e-pasts: [sandra.rozkalne@ventspils.lv](mailto:sandra.rozkalne@ventspils.lv).
   3. Kontaktpersona no Izpildītāja puses: valdes priekšsēdētājs Mārtiņš Roops, tālrunis: 29118657, e-pasts: procad@procad.lv.
   4. Darbu organizatoriskie jautājumi tiek izskatīti un risināti Darba vadības sanāksmēs.
   5. Darba vadības sanāksmju dienas kārtība, klātesošie dalībnieki un pieņemtie lēmumi tiek fiksēti protokolā un tie ir saistoši visiem iesaistītajiem būvdarbu dalībniekiem un obligāti izpildāmi.
   6. Puses vienojas neizpaust konfidenciāla rakstura informāciju, kas attiecas uz otru Pusi un kļuvusi zināma līguma noslēgšanas, izpildes vai izbeigšanas gaitā.
   7. Puses strīdus risina savstarpēju sarunu ceļā. Ja šādā veidā vienošanos panākt nav iespējams, Puses strīdu risina atbilstīgi Latvijas Republikā spēkā esošajiem normatīvajiem aktiem.
   8. Visas Līguma izmaiņas stājas spēkā no brīža, kad tās parakstījušas abas Puses, vai arī Pušu rakstiski noteiktajos termiņos.
   9. Puses apliecina, ka tām ir saprotams Līguma saturs un nozīme, ka tās atzīst Līgumu par pareizu, abpusēji izdevīgu un vienlaicīgi paziņo, ka Līgums slēgts labprātīgi, bez viltus un spaidiem, pilnībā un vispusīgi ievērojot Pušu gribu un intereses.
   10. Līgums sastādīts latviešu valodā uz 140 (viens simts četrdesmit) lapām, divos eksemplāros ar vienādu juridisko spēku, viens eksemplārs katrai Pusei. Līgumam tā noslēgšanas brīdī ir šādi pielikumi:
       1. Pielikums Nr.1 – Pretendenta Piedāvājums (uz 10 (desmit) lapām);
       2. Pielikums Nr.2 – Būvdarbu Līgumi (uz 120 (viens simts divdesmit) lapām).
10. **Pušu rekvizīti un paraksti**

|  |  |
| --- | --- |
| **Pasūtītājs** | **Izpildītājs** |
| Pašvaldības SIA „Ventspils reiss”  PVN reģ. nr. LV40003333256 Robežu iela 7,Ventspilī, LV-3601 Norēķina konta nr.: LV43TREL990457000100B  Banka: Valsts kase | SIA “pro CAD”  PVN reģ. nr. LV40003790500  Ūdens iela 12-118, Rīga, LV-1007  Norēķinu konta Nr.:  LV88UNLA0050007494360  Banka: AS “SEB Banka” |
| \_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_ |
| Arturs Lieģis | Mārtiņš Roops |

DOKUMENTS PARAKSTĪTS AR DROŠU ELEKTRONISKO PARAKSTU

UN SATUR LAIKA ZĪMOGU